Vrou sterf toe motor naby Warden omslaan | Nuus24
Johannesburg – 'n Vrou is dood en ses mense is beseer toe hulle motor Maandagoggend tussen Warden en Villiers omgeslaan het, het paramedici gesê.Die oorsaak van die ongeluk is nie bekend nie. Die voertuig is ongeveer 40 m van die pad af gevind, het Santi Steinmann, woordvoerder vir Netcare 911, gesê.Sommige van die passasiers, insluitend 'n 11-jarige kind, is volgens Steinmann naby die voertuig gevind. Hulle is vermoedelik uit die voertuig geslinger toe dit omgeslaan het.Paramedici het die vrou, steeds met haar veiligheidsgordel aan, in die motor gevind. Sy is op die toneel dood verklaar.Beseerde pasiënte is na 'n plaaslike hospitaal vir behandeling geneem.– Volg Nuus24 op Twitter.